Covid-19-statistieke: Net meer as 400 nuwe gevalle(Argieffoto: Unsplash) Suid-Afrika het nou meer as 1 552 000 bevestigde Covid-19-gevalle met 437 nuwe gevalle wat aangemeld is. Dr. Zweli Mkhize, minister van gesondheid, het Dinsdagaand bevestig dat 1 552 853 bevestigde Covid-19-gevalle al in die land aangemeld is. Die sterftesyfer weens Covid-19 staan nou op 53 032 nadat nog 37 sterftes aangemeld is: agt in die Oos-Kaap, 16 in die Vrystaat, nege in Gauteng en vier in die Wes-Kaap. Tot dusver het 1 478 820 mense reeds van die virus herstel; dit is ’n herstelkoers van 95%. Suid-Afrika het tot dusver 9 995 431 toetse vir Covid-19 gedoen, 16 137 sedert die vorige verslag. Meer as 272 000 gesondheidsorgwerkers is reeds teen 18:30 Dinsdag teen Covid-19 ingeënt. Provinsiale statistieke: Sterftes en persone wat herstel het: